**­­**

**Nota de premsa**

**Les candidatures del 20-D a Catalunya
debaten sobre memòria històrica**

*L'Observatori Europeu de Memòries de la Fundació Solidaritat de la Universitat de Barcelona i la Fundació Cipriano Garcia de Comissions Obreres de Catalunya promouen el debat "****Transmissió i coneixement del passat:
la memòria com a política pública****"*

**Barcelona, 04 de desembre de 2015** - La memòria històrica serà el tema central d'un debat organitzat per [l'Observatori Europeu de Memòries](http://www.europeanmemories.net) de la Fundació Solidaritat de la UB i la [Fundació Cipriano Garcia](http://www.ccoo.cat/ciprianogarcia/) de CC.OO el dia **9 de desembre** a l'Escola d'Idiomes Moderns de la Universitat de Barcelona. Han confirmat participació Gabriel Colomé (**PSC**), Feliu Guillaumes (**Democràcia i Llibertat**), Joan Mena Arca (**En Comú Podem**) i Joan Tardà (**ERC**). L'objectiu d'aquesta activitat és donar a conèixer les posicions dels diferents partits sobre les polítiques de memòria a Catalunya i a Espanya.

Moderat per l'historiador Jordi Guixé i Coromines, director de l'EUROM, i Javier Tébar, director de l'Arxiu Històric de CC.OO, el debat ha rebut adhesions de les següents entitats: **Associació Catalana d'Expressos Polítics del Franquisme - Institut d'Estudis Penedesencs - Memorial Democràtic Treballadors i Treballadores de SEAT - Amical de Mauthausen i altres camps.**

L'acte és **obert** a la participació del públic i serà emès [en directe](http://www.ub.edu/ubtv/es/endirecte).

|  |
| --- |
| **Debat amb les candidatures del 20D.** **Transmissió i coneixement del passat: la memòria com a política pública**#20DMemoriaData: 9 de desembreHorari: 17,00 a 19,00Lloc: Universitat de Barcelona. Edifici Històric. Sala Ramón y Cajal. Av. Gran Via de les Corts Catalanes, 585. **Aforament limitat a 50 persones****Streaming** (directe): http://www.ub.edu/ubtv/es/endirecte |

**Contacte**:
Premsa i comunicació
**Observatori Europeu de Memòries (EUROM)**Fernanda Zanuzzi
Tel.: +34 685 821 203
fernanda.zanuzzi@ub.edu
[www.europeanmemories.net](http://www.europeanmemories.net)

Gabinet de Premsa
**Universitat de Barcelona**Tel.: +34 934 035 544
premsa@ub.edu
[www.ub.edu](http://www.ub.edu)

**Sobre l’Observatori Europeu de Memòries**

L’Observatori Europeu de Memòries (European Observatory on Memories-EUROM) és una xarxa transnacional d’institucions i organitzacions compromeses amb la recerca i la promoció de polítiques públiques de memòria històrica. El seu objectiu principal és contribuir a la reflexió al voltant de la història recent defensant la diversitat i pluralitat de memòries. L’EUROM està impulsat des de la [Fundació Solidaritat de la Universitat de Barcelona](http://www.solidaritat.ub.edu/web/ca/) amb suport del programa Europe for Citizens de la Comissió Europea.

[www.europeanmemories.net](http://www.europeanmemories.net)

**Sobre la Universitat de Barcelona**

La UB és la primera universitat pública de Catalunya pel que fa a nombre d’estudiants, 64.000, i a oferta formativa. Ocupa el primer lloc en producció científica de l’Estat, fet que la converteix en el principal centre de recerca universitari d’Espanya i un dels més importants d’Europa, tant pel nombre de programes de recerca com per l’excel·lència assolida en aquest terreny.

La UB es posiciona de manera molt destacada en els principals rànquings internacionals: és l’única universitat de l’Estat espanyol que aconsegueix posicionar-se entre les 200 millors universitats del món a l’Academic Ranking of World Universities (ARWU) —més conegut com a rànquing de Xangai—. Als QS World University Rankings 2014-2015, també és la primera universitat d’Espanya i una de les 200 millors del món. A més, és l’única universitat de l’Estat que forma part de l’elit de les 200 millors universitats del món en 25 de les 30 àrees del coneixement, segons els QS World University Rankings 2014 by Subject.

Membre de les xarxes universitàries d’excel·lència més rellevants a escala internacional, com ara la Lliga d’Universitats de Recerca Europees (LERU), la Universitat de Barcelona ha estat escollida per liderar, a l’Estat, la nova comunitat de coneixement i innovació (KIC) centrada en vida saludable i envelliment actiu, EIT Health. La Universitat de Barcelona disposa de 301 grups de recerca consolidats i, segons un informe de BiGGAR Economics, sol·licitat per la LERU, té un impacte de 1.400 milions d’euros en el valor afegit brut (VAB) de Catalunya —que representa el 0,72 % sobre el total català—, i un impacte directe en 21.870 llocs de treball (dades de 2014).

[www.ub.edu](http://www.ub.edu)

Guia d’experts de la Universitat de Barcelona: [www.ub.edu/experts](http://www.ub.edu/experts)